Børn og unge dystede i kager og gøgleri | Haderslev | jv.dk
Børn og unge dystede i kager og gøgleri
Publiceret 17. oktober 2018 kl. 18:17
Sideløbende med kagedysten viste medlemmer af cirkusklubben Cirkus Mojn deres kunstner. Foto: Hans Chr. Gabelgaard
Onsdag eftermiddag var 25 kager i konkurrence om at blive efterårsferiens bedste. Dommere fra bagedysten og Ultras Store Bageshow kårede vinderen.
Haderslev: Der duftede sødt i den store sal i HaderslevHus, hvor der onsdag eftermiddag var kagekonkurrence for børn fra 4-12 år. Haderslev Hus og cirkusklubben Cirkus Mojn var arrangører.
I en kagekonkurrence bliver der lagt meget vægt på sur-sød balancen i kagen, og det er i dagens i anledning en meget kompetent dommer, der er sat på den opgave. Jette Gad, der er kendt fra Den Store Bagedyst på DR1, vurderer smagen på de 25 bidrag til konkurrencen, men det er et lidt andet parameter, hun vurderer ud fra.
- Hvis et barndomsminde dukker op, når jeg smager en kage, er det rigtig godt. Så jeg er rigtig glad for bedstemor-kager, og det hænger også sammen med, at jeg godt kan lide det simple. En god kage behøver ikke være med havtorn, og hvad folk ellers finder på, siger bagedystdeltageren.
Det er også kendte ansigter, der vurderer et andet krav til vinderkagen - nemlig udseendet. Dommerne Gustav og Liv deltager i Ultras Store Kageshow og er begge fra Haderslev. De kunne en lille røverhistorie om, hvordan man kan 'snyde' sine rivaler til sejren, men de lægger nu også vægt på fair play.
- Jeg hjalp i et af programmerne et andet par fra konkurrencen med at få ekstra marcipan og sukker, som de manglede til deres kage, siger Gustav.
En god kage behøver ikke være med havtorn, og hvad folk ellers finder på.
Jette Gad, dommer og kendt fra Den Store Bagedyst.
Jette Gad, Gustav og Liv var dommere i 'Den Store Kagedyst'. Foto: Hans Chr. Gabelgaard
Kager i alle former og farver
Der er runde kager, firkantede kager, store kager, grønne kager og orange kager på bordet i midten af salen, hvor dommerne vurderer dem. Kagerne har deltagerne lavet derhjemme, og der er ikke nogle krav til hverken form, farve eller størrelse.
- Forældrene giver udtryk for, at det har været rigtig hyggeligt at bage kage med deres børn de sidste dage, siger Mette Erlang, der er ejer i HaderslevHus og arrangør af kagedysten.
En af de mange deltagere er 10-årige Siw Dyreholm. Hun har lavet en meget farverig citronkage sammen med sin søster og far.
- Jeg kan godt lide at bage, fordi jeg synes det er hyggeligt, og det er sjovt at dekorere dem, siger hun.
Inspirationen kunne i dagens anledning både hentes i kagerne men også cirkusklubbens gøgleri. Foto: Hans Chr. Gabelgaard
Nystartet cirkusklub viste deres kunstner
På scenen i den store sal er der børn, der jonglerer, hænger i trapez og kører på et-hjulede cykler. Det er den nystartede cirkusklub, CirkusMojn, der viser nogle af de tricks og kunstner, de har lært.
De træner normalt fra klokken om torsdagen, men fordi kalenderen skriver efterårsferie, og der er kagekonkurrence, er de mødt op for at give deltagere og andre gæster en lille oplevelse at skylle kagen ned med.
- Der er lige nu 15 børn fra seksårs-alderen og opefter med på holdet. De lærer blandt andet at stå på stylter og jonglere, siger Aja Christensen, der er instruktør på holdet. Hun er indtil videre den eneste instruktør, men der er forældre eller andre voksne til at assistere, når børnene blandt andet svæver i luften.
HaderslevHus byder også på livemusik hver weekend, enkebal og så kan borgere leje lokalerne til den næste fødselsdag eller andre glædelige begivenheder.
Siw Dyreholm foran sit bidrag til kagedsten. Det er en citronkage, men hun er egentlig gladest for banankage. Foto: Hans Chr. Gabelgaard
De to dommere med guldhatten vurderer udseendet på kagerne. Foto: Hans Chr. Gabelgaard
Cirkus Mojn er en nystartet cirkusklub, der træner hver torsdag fra 15-17. Foto: Hans Chr. Gabelgaard
Man kan blandt andet lære at jonglere og stå på stylter i cirkusklubben. Foto: Hans Chr. Gabelgaard
Der er den store bagedyst, som HaderslevHus og Cirkus Mojn er værter for. Foto: Hans Chr. Gabelgaard